ION CEL FERICIT 
de Dan Doboş 

- Bai Vasile, tu-ti mai amintesti de tuica de prune? 

- Eram mic, loane! Am furat odata, la 'mormintare la tata, 
dar nu mai stiu ce gust are, am raspuns. 

Vasile s-a asezat pe banca si a fluierat a paguba dupa o 
fata cu fusta scurta. Nici macar nu ne-a injurat. 

- Da' de ce ma intrebi, mai loane, tocmai acum de tuica 
de prune? 

- Am auzit ca in mahala ar fi o baba care are de vinzare 
citeva litre de licoare din asta. 

Am simtit o caldura placuta cum mi se cuibareste in 
mate. Tuica de pruna! Facuta chiar din fructe crescute vinetiu la 
soare. Dulci si aromate... Apoi puse intr-un butoi la care se leaga 
o teava de cupru ca un sarpe bolnav, si din care plinge 
licoarea... In momentul acela as fi dat trei ani din viata pentru o 
jumatate de astfel de rachiu. Asta in cazul in care s-ar fi gasit 
cineva interesat de o afacere atit de proasta. As fi dat trei ani 
din viata si pentru alcoolul din sinteza micotica. Dar numai 
pentru un litru! 

- Bai Vasile, eu le fac felul... 

- Cui loane? 

- La aia de si-au deschis firma in centru. “Satisfactie 
garantata”! 

- Care mai, aia de mint ca te pot face sa traiesti intr-o ora 
viata oricarui om de-a pasit vreodata pe pamintul ista si sa o 
schimbe incit sa traiesti si sa mori fericit? 

- Chiar aia. Uite, am aici reclama lor. 

lon a scos din buzunarul larg al fulgarinului sau soios un 
lector vechi care pilpiia portocaliu. 

"Satisfactie garantata 

Un milion de credite pentru cel care se declara 
nemultumit. 

Alege cine vrei sa fii: Napoleon, Hitler, Einstein, Pitagora, 
Mesalina, Maria de Medicis! 

Fii presedinte, fii magnat, fii oricine! 

Noi iti garantam fericirea!" 

- Nu pricep, am marturisit. Ce vrei tu sa le iei astora? 

- Uite, scrie aici! Zice ca, odata ce ai ales cine vrei sa fii, 
ei garanteaza ca in urmatoarea ora vor simula o existenta 


fericita a acelei persoane. Si, daca nu reusesc, se angajeaza sa 
te despagubeasca. Un milion de credite! 

Ochii lui lon sticleau ca atunci cind il fraierise pe ala si-i 
vinduse ciinele, spunindu-i ca este ultimul exemplar perfect 
natural desi pompa subcutanata care ii picura animalului 
adrenalina in singe se auzea destul de tare fiindca ii adaptasem 
motorul de la stergatoarele de parbriz ale unei masini zdrobite 
de la noi din parcare. 

Cind am intrat in cladirea aia de stabi, portarul a vrut sa 
ne dea afara. Dar lon i-a aratat banii si imediat am fost 
inconjurati de doua fite cu picioarele pina in laringe. La primul 
colt am profitat si mi-am bagat mina sub fusta uneia din ele. M-a 
pus la punct politicos si ferm. De aia, in liftul care ne duce spre 
salile de simulare, am mai incercat de trei ori. Mi-a tras un sut in 
boase. 

M-a trezit un scandal monstru: 

- E o escrocherie ordinara! tipa functionara, o tipa uscata, 
cu barba inainte si ochelari subtiri, cu rama din aur. 

- Ba pe-a macti, i-o intoarse lon. Ce vrei sa spui? Ca eu 
sint nimeni? Eu nu sint ca toti complexatii care vin de obicei la 
voi? Nu vreau ca masina voastra sa ma faca sa cred ca sint 
Napoleon, Hitler sau Marylin Monroe! Vreau sa fiu eu insumi! Si 
sa simulati existenta fericita a lui lon Castoiu! Scrie clar in 
prospect! 

Fii oricine! Noi iti garantam fericirea! 

- Si ce ar trebui sa simulam? Un amarit de boschetar care 
a furat probabil banii... 

- Ba ii string de trei saptamini, de cind mi-am vindut 
ciinele, pe Miluta! Unde mi-i fericirea?! 

S-au certat pret de vreo trei ore, timp in care lon a dat 
telefon si unui avocat pe care il avea la mina de cind ii plasase 
in pat o fata de treispe ani. Pina la urma i-au montat electrozii si 
au rulat programul. Aparatele aratau atit de clar ca lon este 
nefericit incit m-am prins pina si eu, care ma concentram iarasi 
la fusta fitei aleia din lift. lon era acelasi: nepasator, deloc in 
stare sa-si organizeze viata. Ba chiar am impresia ca, in 
simularea lor, s-a descurcat mai prost decit in viata reala. Cred 
ca nu a ajuns la treizeci de ani... 

Milionul de credite ni l-au dat dupa o luna. Acum avem o 
sera in care am pus citiva puieti de prun, care au costat fiecare 


cit o casa. Cica au dezghetat nu stiu ce ca sa-i produca. Avem si 
un bec care imita soarele si care ne costa pe ora banii pe care ii 
mincam odinioara intr-o saptamina. Eu nu-mi mai aduc aminte 
bine Soarele, dar cred ca asa era... 

Acum asteptam sa infloreasca prunii. Din parcare am 
adunat cazanelul si o teava de cupru pe care am indoit-o in 
spirala. Am angajat-o si pe fata aia de i-am bagat eu mina sub 
fusta... Am avut inspiratie, nu gluma, stiau ele degetele de ce se 
duceau mereu acolo! 

Bineinteles ca l-am intrebat pe lon de ce programul ala 
care e in stare sa faca pe oricine fericit a dat gres cu el. 

- Incultura, mai Vasile. incultura. Pai ce, crezi ca 
smecherul ala cu fundul tocit de scaunul unde isi scrie simularile 
a auzit vreodata de tuica de prune? Ca pe mine numai tuica de 
prune ma poate face fericit! Am stiut dintotdeauna ce-mi 
doresc: sa fac propria mea tuica de prune. 

Ca sa vopseasca imaginea companiei, acum il plimba 
prin toata lumea pe lon si-l dau de exemplu. Spun ca e singurul 
om care a parasit nefericit simularea lor si de aceea incearca sa- 
i asigure bunastarea in lumea reala. Sa-l faca adica fericit pe 
lumea asta si nu in masina lor. De fapt cred ca l-au angajat pe 
post de copoi, ca sa-i pazeasca de cei care ar mai putea cistiga 
despagubiri. Si, oricum au bagat o clauza ca nimeni nu poate sa 
le ceara sa fie el insusi. Cica fericirea este atunci cind esti de 
fapt cu totul altcineva decit in realitate. 

Eu sint insarcinatul lui personal pentru sera cu pruni. 
Astept sa infloreasca pomii si incerc sa-mi imaginez fructele. Si, 
cind ma plictisesc ma gindesc la ce mi-a spus lon: 

- Cine ar fi crezut, mai Vasile, ca vom ajunge sa bem 
tuica de prune de pe urma singurului nostru talent? 

Nu prea am inteles ce vroia sa spuna cu chestia asta, dar 
am timp sa ma dumiresc. Am auzit ca prunii infloresc greu. Asa, 
ca fericirea lui lon. 


